आपको बता दें कि सार्वजनिक क्षेत्र के प्रमुख बैंक एसबीआई ने नवंबर की शुरुआत में 8.3 फीसद की दर से होम लोन मुहैया करवाने की घोषणा की थी। यह उस वक्त की सबसे न्यूनतम होम लोन दर थी। लेकिन अब इस मामले में देना बैंक ने एसबीआई को भी पछाड़ दिया है। जानकारी के लिए बता दें कि देना बैंक की यह पेशकश रिटेल लोन कार्निवल का हिस्सा है जो आज से शुरू हो रही है और यह इस साल के अंत तक जारी रहेगा। ‘देना रिटेल लोन कार्निवल’ के तहत 16 नवंबर 2017 से 31 दिसंबर 2017 तक आवास कर्ज 8.25 फीसद से लेकर 9.0 फीसद ब्याज पर दिया जाएगा। बैंक ने कहा कि आवास ओर वाहन कर्ज को बढ़ावा देने के लिये ‘कार्निवल’ की शुरूआत की जा रही है।